El Nadal dels retrobaments retorna la màgia de les festes d’hivern
Invalid Date

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![](https://albal.es/content-albal/uploads/2022/12/Poster-Bienvenidos-Vuelta-al-Cole-Dibujado-Doodle-Infantil-Turquesa.png "Poster Bienvenidos Vuelta al Cole Dibujado Doodle Infantil Turquesa")

# El Nadal dels retrobaments retorna la màgia de les festes d’hivern

Divendres 16 desembre 2022 | [Festes](https://albal.es/noticies-festes/)

L’Ajuntament d’Albal presenta la programació nadalenca amb la il•lusió de recuperar els dies i els nits més màgiques de l’any, després de dos hiverns marcats per la crisi sociosanitària de la COVID-19. Una proposta transversal en la qual han col•laborat les regidories de Festes, Cultura, Esports, Educació i Joventut del consistori local, pensades per a tots els públics.

Les activitats comencen este 16 de desembre amb l’arribada del poblat nadalenc de Pare Noel en la plaça de l’Església, una iniciativa per als més menuts que podran disfrutar d’un racó de la Lapònia tradicional en la localitat i una visita molt especial. Els joves també podran passar-ho d’alló més bé amb gran varietat d’activitats que porta la Fira de Nadal, que tindrà lloc a partir de les 17.30 hores amb territori gamer, màquina de roses i molts més entreteniments.

A la nit (22h), Saga Produccions porta a la Casa de Cultura l’espectacle musical ‘Regreso a los 80’, dirigit per Jose Saiz. És la història d’un grup d’amics que reten homenatge a una de les èpoques amb més ritme de la història, una obra que traslladarà al públic a través dels programes de televisió, personatges i jocs més sonats dels 80.

El 17 de desembre se celebrarà l’encesa de l’Arbre de Nadal i la inauguració del betlem, elaborats per l’Associació ‘Enfila l’Agulla’, que s’exposaran durant les festivitats en l’històric Mercat Municipal. L’acte estarà amenitzat per l’actuació del grup de Danses d’Albal La Murta, que oferiran a partir de les 11.15 hores una exhibició de balls tradicionals per diferents carrers de la localitat.

El teatre aportarà el seu toc escènic al Nadal d’Albal amb la Mostra de l’Escola Municipal de Teatre, que se celebrarà el 19 de desembre a les 18 hores. L’escenari de la Casa de Cultura exposarà les obres més festives que l’alumnat de l’entitat cultural ha preparat per a la població.

I la solidaritat torna a ser un dels punts forts de la programació nadalenca local. La Societat Joventut Musical d’Albal torna a oferir el Concert de Nadal Solidari, l’entitat recollirà aliments i productes d’higiene en benefici de Càritas Interparroquial d’Albal per a persones en situació de vulnerabilitat. L’acte tindrà lloc el 18 de desembre a la Casa de Cultura. Per part seua, Segon Temps Orquestra de Cambra també oferirà un esdeveniment musical el 23 de desembre.

El Pare Noel visitarà la localitat els dies 22 i 23 de desembre perquè xiquets i xiquetes puguen entregar-li els seus millors desitjos. La carrossa d’este màgic personatge recorrerà diferents zones de la localitat, visitant els parcs infantils locals per a traslladar la il•lusió de Nadal abans de les tant assenyales dates d’esta festivitat.

Una altra ocasió per a fer festa i promoure el comerç de proximitat és la que ens proposen des d’ACIXEA (Associació de Comerciants d’Albal), que el 23 de desembre tornen a la plaça de la Constitució amb una jornada de música, ball i molta neu. De 10 a 14 hores i de 16.30 a 20 hores, els establiments locals de la població celebren Nadal amb la ciutadania.

El 28 de desembre, després de l’actuació de l’espectacle ‘Aloha Mora’, es concediran els premis del Concurs de Postals de Nadal i també del Certamen de Betlems.

Els Festers i Festeres de Santa Anna també se sumen a la programació, preparant-se per al nou any. La ciutadania podrà acompanyar-los en les precampanades. L’acte, que recaptarà fons per a les pròximes Festes Patronals, tindrà lloc el 30 de desembre en la plaça de la Constitució.

Com acomiadament del 2022, la Regidoria d’Esports i el Club d’Atletisme tornen a unir solidaritat i esport en una nova edició de la Sant Silvestre. La tradicional carrera popular que torna a recollir aliments per als més necessitats, tornarà a realitzar-se el 31 de desembre a les 18 hores amb eixida i meta en la plaça del Jardí.

I el 5 de gener, Albal tornarà a celebrar la nit amb més màgia de l’any. La Cavalcada dels Reis Mags serà la guinda final d’esta programació. Les carrosses de Ses Majestats discorreran pels carrers de la població fins a finalitzar en la plaça de l’Església, on es durà a terme un espectacle de llum i color per a tota la ciutadania, el fermall màgic a les festivitats d’hivern en la localitat.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")